Вашингтон Делгадо
Добрите обноски

Превод от испански: Никола Инджов, 1998

chitanka.info

Опасно е да вървиш

с нечие име на уста.

Не произнасяй никога

Испания, Ленинград, момиче,

обична земя.

Усвоявай добрите обноски на живота,

животът е смълчан,

в мълчанието има безброй думи:

добър ден, лятото май дойде,

цените растат,

заплатите се качват,

отечеството очаква

вашата саможертва, господин президентът

оплаква станалото, господа министрите

вярват в бъдещето, жестокият убиец

бе наказан, Бог

благославя нашия народ…

Стари, сладки слова,

безполезни и нежни

като стари складове.

И за какво да произнасяш

Испания, Ленинград, момиче,

свидна земя?

Не вървете по пътя си с име на уста!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.